CELEX: 62011TN0276
Language: sl
Date: 2011-05-31 00:00:00
Title: Zadeva T-276/11: Tožba, vložena 31. maja 2011 – Carlotti proti Parlamentu

6.8.2011   
            
            
               SL
            
            
               Uradni list Evropske unije
            
            
               C 232/33
            
         Tožba, vložena 31. maja 2011 – Carlotti proti Parlamentu
   (Zadeva T-276/11)
   2011/C 232/59
   Jezik postopka: francoščina
   
      Stranki
   
   
      Tožeča stranka: Marie-Arlette Carlotti (Marseille, Francija) (zastopniki: S. Orlandi, A. Coolen, J.-N. Louis, E. Marchal in D. Abreu Caldas, odvetniki)
   
      Tožena stranka: Evropski parlament
   
      Predlog
   
   Tožeča stranka Splošnemu sodišču predlaga, naj:
   
               —
            
            
               ugotovi in razsodi,
               
                           —
                        
                        
                           da je sklep predsedstva Evropskega parlamenta z dne 1. aprila 2009, o spremembi dodatnega prostovoljnega pokojninskega sistema poslancev Evropskega parlamenta nezakonit;
                        
                     
                           —
                        
                        
                           izpodbijana odločba se razglasi za nično;
                        
                     
                           —
                        
                        
                           Parlamentu se naloži plačilo stroškov.
                        
                     
         
      Tožbeni razlogi in bistvene trditve
   
   S to tožbo se predlaga razglasitev ničnosti odločbe z dne 28. marca 2011 s katero je bila tožeči stranki zavrnjena pravica do dodatne pokojnine pri 60. letih (od februarja 2012), ki je bila sprejeta na podlagi sklepa Evropskega parlamenta z dne 1. aprila 2009 o spremembi dodatnega prostovoljnega pokojninskega sistema poslancev Evropskega parlamenta.
   Tožeča stranka v utemeljitev tožbe navaja pet tožbenih razlogov.
   
               1.
            
            
               Prvi tožbeni razlog: poseg v pravice, pridobljene iz naslova zakonodajnih aktov in kršitev načela pravne varnosti;
            
         
               2.
            
            
               Drugi tožbeni razlog: kršitev načel enakega obravnavanja in sorazmernosti, ker sklep z dne 1. aprila 2009 in izpodbijana odločba za tri leta dvigujeta starost, ki je potrebna za pridobitev pravice do pokojnine brez prehodnih ukrepov;
            
         
               3.
            
            
               Tretji tožbeni razlog: kršitev člena 29 Pravilnika o povračilu stroškov in nadomestilih poslancem Evropskega parlamenta, ki določa, da kvestorji in generalni sekretar skrbijo za razlago in strogo uporabo tega pravilnika;
            
         
               4.
            
            
               Četrti tožbeni razlog: očitna napaka pri presoji, ki je podana pri Sklepu Predsedstva Evropskega parlamenta z dne 1.aprila 2009 s katerim je bila spremenjena ureditev, ki je podlaga za izpodbijano odločbo, saj temelji na neutemeljeni presoji finančnega stanja pokojninskih skladov;
            
         
               5.
            
            
               Peti tožbeni razlog: kršitev dobre vere pri izpolnjevanju pogodb in ničnost določil, ki omogočajo enostransko določanje pravic.